Document ID: /roh_data/filtered/fineweb-2-filterrobots_roh.jsonl.gz/8310

Sco quai che la Chanzlia federala communitgescha èn passa 56'000 suttascripziuns dal referendum cunter ils detectivs socials valaivlas.
Uschia che la fatschenta vegn votada a l'urna dal pievel svizzer ils 25 da november 2018. Lantschà il referendum ha ina gruppaziun enturn l'autura Sibylle Berg. Tenor ella è la basa legala per survegliar ils assicurads ina violaziun da la sfera privata dals umans e mettia la populaziun sut suspect general. Il parlament federal aveva deliberà la lescha en la sessiun da primavaira.
RR novitads 15:00